Deszkavízió - 2018. 7. hónap
2018. július 31. 20:31 - deszkavizio
Háy János darabjából, "A Herner Ferike faterjából" készülő előadás bemutatójával kezdi a következő évadot a Pinceszínház. Az új produkció a közönségsikernek örvendő "A Gézagyerek" című előadás folytatása lesz, így feltűnik benne a már megismert szereplők közül Krekács Béla, Herda Pityu és Banda Lajos. A több generációs történetben apák és fiúk életét egyaránt megismerhetjük majd Kaszás Gergő, Borbiczki Ferenc és Lázár Balázs alakításában.
Fotó: pinceszinhaz.hu
Börcsök Enikő Pinceszínház Háy János A Gézagyerek A Herner Ferike faterja
2018. július 30. 18:58 - deszkavizio
Azt hiszem, hogy az AlkalMáté Truppot nem kell senkinek bemutatni, ebben az évben már a 12. előadást vitték színre a 2003-ban végzett Máté-Horvai osztály tagjai. A téma idén Fenyő Iván volt, ami azért is külön érdekes, mert a színművész korábban kiszállt ebből a sorozatból, méghozzá olyan módon, amivel komoly szakadék keletkezett közte és a csoport többi tagja között. Most mégis tavasz óta együtt készültek az idei darab bemutatójára, Iván hónapokon keresztül mesélt magáról, ezekből a történetekből állt össze egy kéthetes próbafolyamat során az idei élveboncolás.
Fenyő Iván Jordán Adél AlkalMáté Trupp
Különleges performansz a klímaváltozásról a Szigeten
2018. július 30. 14:51 - deszkavizio
A Sziget a legtöbb embernek elsősorban egyedülálló koncertélményt jelent, de érdemes a műsorfüzetben átböngészni a kulturális program lehetőségeket is, hiszen több színpadon kínálnak a szervezők filmes és színházi élményeket is. Ilyen különleges produkció például a már hagyománynak számító Nagy Utcaszínház, amely idén az angol Wired Aerial Theatre „As the World Tipped” című előadását hozza el Budapestre.
Sziget Nagy Utcaszínház As the World Tipped Wired Aerial Theatre
Ősbemutatóra készül a Szentendrei Teátrum
2018. július 28. 15:02 - deszkavizio
Tavaly indította FRISS elnevezésű programját a Szentendrei Teátrum. Az előadássorozat alkalmával Színműs hallgatók mutatják be színész- és rendezővizsgáikat, valamint újító szellemű, friss formációk hozzák létre előadásaikat. Idén is több ilyen produkció debütál, az egyik a különleges zenei és látványvilágú "A Kígyóasszony" lesz, melyet augusztus 3-án este láthat a közönség.
MOME Színház- és Filmművészeti Egyetem ősbemutató Képzőművészeti Egyetem Szentendrei Teátrum A Kigyóasszony
Immár 17. alkalommal rendezik meg a VIDOR Fesztivált
2018. július 25. 15:25 - deszkavizio
Idén tizenhetedik alkalommal rendezik meg a Vidámság és Derű Országos Seregszemléjét, a VIDOR Fesztivált Nyíregyházán. A szervező, a Móricz Zsigmond Színház ügyvezető igazgatója, Kirják Róbert ígéri, hogy "a színházi előadások minél szélesebb spektrumán át a szabadtéri koncertekig, filmvetítésekig, irodalmi ínyencségekig" sokféle program várja majd az érdeklődőket. Újdonság lesz az is, hogy a VIDOR falut közelebb hozzák a fesztivál eseményeihez - a Városalapítók szobra köré építik fel a különböző standokat, bodegákat.
Litkai Gergelyt a Dumaaktuálban láthatja majd a közönség (fotó: VIDOR Fesztivál)
Nyíregyháza Móricz Zsigmond Színház VIDOR Fesztivál VIDOR Dumaszínház